Slaget ved Cassano (1259)

Slaget ved Cassano ble utkjempet den 19. september 1259 mellom guelferne og ghibellinerne  i Nord-Italia, ved Cassano d'Adda.

I 1259 rykket Ezzelino da Romano og hans ghibellinske hær inn i Lombardia og beleiret Orci Novi. Men den fremrykkelde guelferhæren tvang Ezzelino til å avbryte beleiringen og krysse elven Oglio. Forsterket av forviste adelsmenn fra Milano forsøkte ghibellinerne å innta byen Monza med makt, men mislyktes. Ezzelino og hans styrker innså at de nå var i en utsatt stilling, og trakk seg tilbake til elven Adda.

Her ble Ezzelino III da Romano og hans styrker nedkjempet av guelferne  under Azzo VII d'Este. Mannefallet var stort.

Ezzelino ble såret og tatt til fange, og kastet i fengsel i Soncino, og der døde han av sine sår noen få dager etter, eller begikk selvmord.

I Soncino] ringer ukentlig et klokkespill til minne om Ezzelino III da Romanos død. En legende vil at han ble begravet med sin formue.

Referanser 

Konflikter i 1259